Updated: 02 May, 2018 03:45 PM
चंबा (विनोद): चंबा करिया मार्ग पर चलने वाली निजी बस तत्वानी रोड पर दुर्घटनाग्रस्त हो गई। हादसे के दौरान बस चालक ने बस को पत्थरों की चपेट से बचने के लिए इसको बाहर की तरफ मोड़ दिया, जिसके चलते वह सड़क से नीचे खाई में लुढ़क कर पत्थरों की चपेट में आ गई।
गनीमत यह है कि बस पलटने की बजाए सीधी रही। अन्यथा एक बड़ा हादसा होने से बच गया।
जानकारी के मुताबिक हादसे के दौरान बस में कुछ सवारियों को मामूली चोटें आई हैं। जिन्हें उपचार के लिए क्षेत्रीय अस्पताल लाया गया। बस में कुल 8 सवारियां थी। हादसा उस समय हुआ जब वह नए बस स्टैंड से करीया के लिए सवारियों को लेकर जा रही थी। रास्ते में पत्थरों की चपेट में आकर चालक ने नियंत्रण खो दिया।